Pasiūlymas Tarybos sprendimas dėl Bendrijos pozicijos dėl EB ir Buvusiosios Jugoslavijos Respublikos Makedonijos stabilizacijos ir asociacijos tarybos sprendimo, iš dalies keičiančio Stabilizacijos ir asociacijos susitarimo 2 protokolą dėl plieno produktų /* KOM/2007/0437 galutinis */





[pic] | EUROPOS BENDRIJŲ KOMISIJA | Briuselis, 17.10.2007 KOM(2007) 437 galutinis Pasiūlymas TARYBOS SPRENDIMAS dėl Bendrijos pozicijos dėl EB ir Buvusiosios Jugoslavijos Respublikos Makedonijos stabilizacijos ir asociacijos tarybos sprendimo, iš dalies keičiančio Stabilizacijos ir asociacijos susitarimo 2 protokolą dėl plieno produktų (pateikta Komisijos) AIŠKINAMASIS MEMORANDUMAS Europos Bendrijų ir jų valstybių narių bei Buvusiosios Jugoslavijos Respublikos Makedonijos stabilizacijos ir asociacijos susitarimas įsigaliojo 2004 m. balandžio 1 d. Minėto Susitarimo 108 straipsniu įsteigta Stabilizacijos ir asociacijos taryba prižiūri Susitarimo įgyvendinimą ir nagrinėja visus svarbius su Susitarimu susijusius klausimus bei visus abipusiai svarbius dvišalius ar tarptautinius klausimus. Kaip numatyta minėto Susitarimo 2 protokolo dėl plieno produktų 7 straipsnio 1 ir 2 dalyse, abi šalys sukūrė dvigubo patikrinimo sistemą be kiekybinių apribojimų, taikomą į Bendriją importuojamiems Buvusiosios Jugoslavijos Respublikos Makedonijos kilmės plieno produktams, kuri leidžia skubiai informuoti apie prekybą plieno produktais. Atsižvelgiant į pažangą, padarytą restruktūrizuojant Buvusiosios Jugoslavijos Respublikos Makedonijos plieno pramonę, dvigubo patikrinimo sistemą reikėtų panaikinti. Kaip numatyta to protokolo 7 straipsnio 3 dalyje, dvigubo patikrinimo sistema gali būti panaikinta Stabilizacijos ir asociacijos tarybos sprendimu. Šią sistemą panaikinančio Stabilizacijos ir asociacijos tarybos sprendimo projektas buvo aptartas techninių konsultacijų metu ir patvirtintas 2007 m. liepos 27 d ir 2007 m. rugpjūčio 23 d. laiškais, pasikeistais su Buvusiąja Jugoslavijos Respublika Makedonija. Kaip nustatyta 2004 m. vasario 23 d. Tarybos ir Komisijos sprendimo 2004/239/EB, Euratomas dėl minėto Susitarimo sudarymo 2 straipsnio 1 dalyje, Bendrijos pozicija Stabilizacijos ir asociacijos taryboje bus nustatoma Tarybos sprendimu, kuris priimamas remiantis Komisijos pasiūlymu. Todėl Taryba raginama patvirtinti pridedamą Bendrijos pozicijos pasiūlymą. Pasiūlymas TARYBOS SPRENDIMAS dėl Bendrijos pozicijos dėl EB ir Buvusiosios Jugoslavijos Respublikos Makedonijos stabilizacijos ir asociacijos tarybos sprendimo, iš dalies keičiančio Stabilizacijos ir asociacijos susitarimo 2 protokolą dėl plieno produktų EUROPOS SĄJUNGOS TARYBA, atsižvelgdama į Europos bendrijos steigimo sutartį, ypač į jos 300 straipsnio 2 dalies antrąją pastraipą, atsižvelgdama į 2004 m. vasario 23 d. Tarybos ir Komisijos sprendimą 2004/239/EB, Euratomas dėl Europos Bendrijų bei jų valstybių narių ir Buvusios Jugoslavijos Respublikos Makedonijos stabilizavimo ir asociacijos susitarimo sudarymo[1], ypač į jo 2 straipsnio 1 dalį, atsižvelgdama į Komisijos pasiūlymą[2], kadangi: (1) Stabilizacijos ir asociacijos susitarimo 2 protokolo 7 straipsniu nustatoma dvigubo patikrinimo sistema be kiekybinių apribojimų, taikoma į Bendriją importuojamiems Buvusiosios Jugoslavijos Respublikos Makedonijos kilmės plieno produktams. (2) Stabilizacijos ir asociacijos susitarimo 2 protokolo I priede pateikta šios dvigubo patikrinimo sistemos metodika. (3) Stabilizacijos ir asociacijos susitarimo 2 protokolo 7 straipsnio 3 dalyje nustatyta, kad Stabilizacijos ir asociacijos taryba gali nuspręsti iš dalies pakeisti 2 protokolo I priedą ar panaikinti dvigubo patikrinimo sistemą, NUSPRENDĖ: Vienintelis straipsnis Pozicija, kurią Bendrija turi priimti Stabilizacijos ir asociacijos taryboje, įsteigtoje Europos Bendrijų ir jų valstybių narių bei Buvusiosios Jugoslavijos Respublikos Makedonijos stabilizacijos ir asociacijos susitarimo 108 straipsniu, dėl minėto Susitarimo 2 protokolo 7 straipsnio ir to protokolo I priedo grindžiama Stabilizacijos ir asociacijos tarybos sprendimo projektu, kuris pridedamas prie šio sprendimo. Priimta Briuselyje Tarybos vardu Pirmininkas PRIEDAS Projektas EB IR BUVUSIOSIOS JUGOSLAVIJOS RESPUBLIKOS MAKEDONIJOS STABILIZACIJOS IR ASOCIACIJOS TARYBOS SPRENDIMAS iš dalies keičiantis EB ir Buvusiosios Jugoslavijos Respublikos Makedonijosstabilizacijos ir asociacijos susitarimo 2 protokolą dėl plieno produktų STABILIZACIJOS IR ASOCIACIJOS TARYBA, atsižvelgdama į Europos Bendrijų ir jų valstybių narių ir Buvusiosios Jugoslavijos Respublikos Makedonijos stabilizacijos ir asociacijos susitarimą, kadangi: (1) Stabilizacijos ir asociacijos susitarimo 2 protokolo 7 straipsniu nustatoma dvigubo patikrinimo sistema be kiekybinių apribojimų, taikoma į Bendriją importuojamiems Buvusiosios Jugoslavijos Respublikos Makedonijos kilmės plieno produktams. (2) Vykdant būtiną Buvusiosios Jugoslavijos Respublikos Makedonijos plieno pramonės restruktūrizavimo ir pertvarkymo programą, padaryta didelė pažanga. (3) Administracinės procedūros, kuri leistų greitai teikti informaciją apie prekybos srautų tendencijas siekiant padidinti skaidrumą ir išvengti galimų prekybos iškraipymų, nebereikia. (4) Todėl dvigubos patikrinimo sistemos be kiekybinių apribojimų, taikomos į Bendriją importuojamiems Buvusiosios Jugoslavijos Respublikos Makedonijos kilmės plieno produktams, nebereikia. Todėl reikėtų atitinkamai iš dalies pakeisti 2 protokolą, NUSPRENDĖ: Vienintelis straipsnis EB ir Buvusiosios Jugoslavijos Respublikos Makedonijos stabilizacijos ir asociacijos susitarimo 2 protokolo 7 straipsnis ir šio protokolo I priedas su nuoroda į minėtą 7 straipsnį, išbraukiamas iš Stabilizacijos ir asociacijos susitarimo. Šis sprendimas įsigalioja [2008 m. sausio 1 d.] Priimta Briuselyje […] Stabilizacijos ir asociacijos tarybos vardu | Pirmininkas | [1] OL L 84, 2004 3 20, p. 1. [2] OL C […], […], p. […].